Joel Rajalakso

Carl Joel Samuel Rajalakso (født 2. april 1993 i Enköping) er en svensk fotballspiller. Rajalakso, som er midtbanespiller, spiller for Östers IF i Division 1. Rajalakso har tidligere spilt for Åtvidabergs FF i Allsvenskan.

 Karriere som klubbspiller 
 Enköpings SK 
Rajalakso startet karrieren i Enköpings SK, og spilte første A-lagskamp for klubben i Division 1 som 16-åring. Det ble 2. desember 2012 klart at Rajalakso ville gå til Åtvidabergs FF.«Joel klar för Åtvidaberg», fra Enköpings SKs hjemmeside, 2. desember 2012. Besøkt 30. august 2015 

 Åtvidabergs FF 
Rajalakso spilte første kamp i Allsvenskan for Åtvidabergs FF 20. oktober 2013, da Åtvidabergs FF slo Helsingborgs IF 3–0 på hjemmebane.«Åtvidabergs FF 3-0 Helsingborgs IF», fra SvFFs hjemmeside, 20. oktober 2013. Besøkt 30. august 2015  Rajalakso spilte sammenlagt seks seriekamper i løpet av de to sesongene han tilbragte i klubben.«Joel Rajalakso», profil på SvFFs hjemmeside, 2015. Besøkt 30. august 2015 

 Östers IF 
Det ble 26. mars 2015 klart at Rajalakso ville gå til Östers IF, som spiller i Division 1 Södra. Det ble signert en avtale som strekker seg ut 2016-sesongen, hvor han i 2015-sesongen spiller som utlånt spiller fra Åtvidabergs FF.«Joel Rajalakso ansluter till Östers IF», fra Östers IFs hjemmeside, 26. mars 2015. Besøkt 30. august 2015 

 Lanslagskarriere 
Rajalakso spilte fra 2008 til 2010 på Sveriges U17-lag etterfulgt av Sveriges U19-lag.

 Privat 
Rajalaksos eldre bror, Sebastian Rajalakso, er også fotballspiller, og spiller for GIF Sundsvall i Allsvenskan.«Ny Rajalakso klar för spel i herrallsvenskan», expressen.se, 3. desember 2012. Besøkt 30. august 2015 

 Referanser 

 Eksterne lenker 


Kategori:Svenske fotballspillere
Kategori:Fotballspillere for Enköpings SK
Kategori:Fotballspillere for Åtvidabergs FF
Kategori:Fotballspillere for Östers IF